Diari Oficial de la Generalitat Valenciana


Sumari del DOGV 7433, del 30-12-2014 (2014/11398)

ORDE 15/2014, de 22 de desembre, de la Conselleria de Sanitat, per la qual es convoquen i s'aproven les bases reguladores de subvencions en matèria d'atenció i prevenció de les drogodependències i altres trastorns addictius per a l'exercici 2015.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7433

Data del DOGV
:   30-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11121


Data del document
:   22-12-2014

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública

ORDE 15/2014, de 22 de desembre, de la Conselleria de Sanitat, per la qual es convoquen i s'aproven les bases reguladores de subvencions en matèria d'atenció i prevenció de les drogodependències i altres trastorns addictius per a l'exercici 2015. [2014/11404]  
El Decret Legislatiu 1/2003, d'1 d'abril, del Consell de la Generalitat, pel qual s'aprova el text refós de la Llei sobre Drogodependències i altres Trastorns Addictius, establix i regula un conjunt de mesures i accions encaminades a la prevenció, assistència, incorporació i protecció social de les persones afectades tant per l'ús i/o abús de substàncies que poden generar dependència com per altres trastorns addictius.  
  
Així mateix, i a fi d'establir uns requisits mínims que garantisquen la qualitat i la idoneïtat dels recursos i programes d'atenció i prevenció de les drogodependències, per a la prestació de servicis d'assistència sanitària, social o de prevenció de les drogodependències i altres trastorns addictius, cal tindre en compte el Decret del Govern Valencià 78/1999, d'1 de juny, del Govern Valencià, sobre acreditació de programes de prevenció en drogodependències i altres trastorns addictius a la Comunitat Valenciana, i el Decret 132/2010, de 3 de setembre, del Consell, sobre registre i autorització de centres i servicis d'atenció i prevenció de les drogodependències i altres trastorns addictius, a la Comunitat Valenciana.  
La Conselleria de Sanitat, per mitjà de la present orde, té com a objectiu bàsic, en el marc normatiu exposat, fomentar el manteniment dels centres existents que presten atenció en drogodependències i dels recursos i programes de prevenció i incorporació social en el procés de normalització de l'atenció i prevenció de les drogodependències i altres trastorns addictius.  
L'elaboració d'esta orde s'ajusta al que s'ha estipulat en la Llei 38/2003, de 17 de novembre, General de Subvencions, i en el Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
Per això, en virtut de les facultats que em conferixen l'article 28 de la Llei 5/1983, de 30 de desembre, del Consell, i l'article 47.11 del text refós de la Llei d'Hisenda Pública de la Generalitat Valenciana, basant-se en el que establix l'Orde de 26 de setembre de 1994, de la Conselleria d'Economia i Hisenda, sobre la tramitació anticipada d'expedients de gastos.  
  
  
ORDENE  
  
Article 1. Objecte  
Convocar subvencions en matèria de drogodependències i altres trastorns addictius gestionades per la Direcció General d'Assistència Sanitària de la Conselleria de Sanitat per a l'exercici 2015.  
  
Article 2. Bases  
Aprovar les bases reguladores per les quals es regix la convocatòria que s'efectua per mitjà de la present orde, així com el model de sol·licitud i documents complementaris que s'hi inclouen com a annexos.  
  
  
Article 3. Dotació econòmica  
Les subvencions regulades en la present orde es concediran a càrrec dels pressupostos de la Generalitat per a 2015, secció 10, servici 02.91, programa pressupostari 313.20, Drogodependències i Altres Addiccions, capítol IV, en les línies pressupostàries i pels imports màxims globals que es detallen a continuació:  
- Línia de subvenció: T1897.  
Denominació: atenció a drogodependents amb problemes juridicopenals.  
Consignació pressupostària: 106.000 euros.  
Procedència i quantia dels fons:  
Propis: 16.040 euros.  
Externa: Àrea de Sanitat: 89.960 euros.  
- Línia de subvenció: T2097.  
Denominació: centres i programes de reinserció social de drogodependents.  
Consignació pressupostària: 1.051.880 euros.  
Procedència i quantia dels fons:  
Propis: 761.330 euros.  
Externa: Àrea de Sanitat: 290.550 euros.  
- Línia de subvenció: T2099.  
Denominació: prevenció de les drogodependències i altres addiccions.  
Consignació pressupostària: 2.060.280 euros.  
Procedència i quantia dels fons:  
Propis: 1.690.880 euros.  
Externa: Àrea de Sanitat: 369.400 euros.  
- Línia de subvenció: T5855.  
Denominació: suport a associacions de persones alcohòliques rehabilitades.  
Consignació pressupostària: 95.600 euros.  
Procedència i quantia dels fons:  
Propis: 95.600 euros.  
Externa: 0 euros.  
En esta convocatòria es fixa la quantia total màxima destinada a les subvencions convocades que podrà ser objecte d'ampliació si es produïx un increment dels crèdits pressupostaris com a conseqüència d'una generació, ampliació o modificació pressupostària. En el supòsit esmentat, l'assignació dels dits crèdits objecte d'ampliació no requerirà d'una nova convocatòria i es realitzarà d'acord amb els mateixos criteris de valoració i procediment d'assignació arreplegats en les bases de la present convocatòria.  
En tot cas, amb caràcter previ a la seua aplicació, per resolució del conseller de Sanitat es donarà publicitat al dit increment de crèdits i a l'import global definitiu destinat a la concessió de les ajudes previstes en la present convocatòria.  
Tant el referit increment de crèdits com l'eficàcia de la present convocatòria quedaran condicionats a l'existència, en els pressupostos de l'exercici econòmic de 2015, de crèdit adequat i suficient, d'acord amb el que establix l'Orde de 26 de setembre de 1994, de la Conselleria d'Economia i Hisenda. Així mateix, tots els actes dictats en els expedients de tramitació anticipada s'entendran condicionats al fet que, al dictar les resolucions de concessió definitiva, subsistisquen les mateixes circumstàncies de fet i de dret existents en el moment en què van ser produïts aquells actes.  
  
Article 4. Política de competència de la Unió Europea  
La present convocatòria no necessita la notificació o comunicació a la Comissió Europea, i no s'aplica l'article 107 del Tractat de Funcionament de la Unió Europea, ja que no té tots els requisits que conté l'article, atés que les subvencions previstes en la present orde no suposen avantatges econòmics per a empreses.  
  
  
Disposicions finals  
  
Primera. Normativa  
En tot allò que no regula esta orde, caldrà ajustar-se al que disposen els preceptes bàsics de la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei General de Subvencions, i la Llei d'Hisenda Pública de la Generalitat Valenciana, el text refós de la qual va ser aprovat per Decret Legislatiu de 26 de juny de 1991.  
  
Segona. Entrada en vigor  
Esta orde produirà efectes l'endemà de ser publicada en el Diari Oficial de la Comunitat Valenciana.  
  
Tercera. Recursos  
Contra este acte, que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establixen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí de la interposició del recurs potestatiu de reposició, en el termini d'un mes, des de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 22 de desembre de 2014  
  
El conseller de Sanitat,  
MANUEL LLOMBART FUERTES  
  
  
  
ANNEX I  
Bases de les subvencions destinades al finançament de gastos corrents dels recursos d'atenció i prevenció de les drogodependències i altres trastorns addictius.  
  
Primera. Objecte  
L'objecte d'estes bases és regular les subvencions destinades al finançament de gastos corrents i personal dels centres, servicis i programes següents:  
a) Les unitats de Valoració i Suport en Drogodependències i altres programes específics d'atenció a drogodependents amb problemes penals, incloent-hi l'atenció directa en comissaries.  
b) Centres de dia d'entitats locals.  
c) Els centres d'Intervenció de Baixa Exigència (CIBE).  
d) Els recursos destinats exclusivament a l'atenció al joc patològic.  
  
e) Programes de reincorporació i inserció social per a persones drogodependents en institucions penitenciàries.  
f) Les unitats de Prevenció Comunitària en Conductes Addictives (UPCCA) d'entitats locals.  
g) Els programes de prevenció de les drogodependències i altres addiccions, sempre que estos últims siguen desenrotllats, en l'àmbit de la Comunitat Valenciana, per institucions sense finalitat de lucre.  
h) Els programes executats per associacions d'autoajuda en matèria d'alcoholisme.  
  
Segona. Requisits dels beneficiaris/de les beneficiàries  
1. Podran sol·licitar les subvencions que regula este annex les entitats locals i les entitats sense finalitat de lucre que siguen titulars de centres servicis i/o gestionen programes i activitats en matèria de prevenció, atenció, rehabilitació i/o reinserció social de drogodependents o altres tipus d'addiccions en l'àmbit territorial de la Comunitat Valenciana, sempre que no incórreguen en alguna de les causes de prohibició que regula l'article 13 de la Llei 38/2003, de 17 de novembre, General de Subvencions.  
2. Les entitats sense finalitat de lucre hauran de disposar d'una seu central o delegació permanent a la Comunitat Valenciana. S'entén com a tal la presència física amb domicili social en esta i es comprometen des d'esta a gestionar i dirigir els programes finançats per la Generalitat.  
  
3. Quan l'objecte de la subvenció siga el finançament de centres i/o servicis, serà condició indispensable per a la seua concessió que disposen de l'autorització prevista en el Decret 132/2010, de 3 de setembre, del Consell, sobre registre i autorització de centres i servicis d'atenció i prevenció de les drogodependències i altres trastorns addictius a la Comunitat Valenciana, en la data de finalització del termini de presentació de la sol·licitud de subvenció a l'empara d'esta orde.  
  
4. Quan l'objecte de la subvenció siga el finançament dels programes de prevenció previstos en la lletra g) de la base primera, hauran de posseir l'acreditació a què fa referència el Decret 78/1999, d'1 de juny, del Govern Valencià, sobre l'acreditació de programes de prevenció en drogodependències i altres trastorns addictius a la Comunitat Valenciana en la data de finalització del termini de presentació de la sol·licitud de subvenció a l'empara d'esta orde. Així mateix, en el cas de les entitats sense finalitat de lucre, hauran de tindre entre els seus fins institucionals, arreplegats expressament en els seus estatuts, la realització d'activitats de prevenció en drogodependències i altres addiccions.  
  
  
Tercera. Obligacions dels beneficiaris/ de les beneficiàries  
1. Les entitats locals i les entitats sense finalitat de lucre beneficiàries de les subvencions previstes en este annex tenen les obligacions següents:  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.  
  
b) Justificar el compliment dels requisits i condicions, així com la realització del projecte o activitat i el compliment de la finalitat que determinen la concessió o el gaudi de la subvenció.  
c) Facilitar les actuacions de comprovació, seguiment i supervisió de la Direcció General d'Assistència Sanitària, a fi de conéixer qualsevol aspecte de l'activitat objecte de la subvenció.  
d) Facilitar tota la informació econòmica, fiscal, laboral, tècnica i de qualsevol tipus que els sol·licite la Direcció General d'Assistència Sanitària, en relació amb la subvenció concedida, a fi de verificar el compliment dels requisits i condicions necessaris per a percebre la subvenció, la realització de l'activitat o per a la justificació de la correcta aplicació de la suma lliurada a la finalitat prevista.  
  
e) Acreditar abans de dictar-se la proposta de resolució de concessió que es troba al corrent en el compliment dels seus obligacions tributàries i davant de la Seguretat Social.  
f) Comunicar a l'òrgan concedent o a l'entitat col·laboradora l'obtenció d'altres subvencions, ajudes, ingressos o recursos que financen les activitats subvencionades.  
g) Deixar constància expressa de la condició de centre, servici o programa subvencionat per la Generalitat, en qualsevol relació amb tercers.  
h) Sotmetre a l'aprovació prèvia de la Direcció General d'Assistència Sanitària qualsevol material d'informació o divulgació que s'utilitze com a suport als centres, servicis i programes subvencionats.  
  
i) En les activitats de difusió i promoció objecte d'esta subvenció haurà de figurar de manera preferent el logotip que amb este fi determine la Direcció General d'Assistència Sanitària.  
j) Procedir al reintegrament dels fons percebuts en els supòsits previstos en els articles 36 i 37 de la Llei 38/2003, General de Subvencions.  
  
k) Acreditar, si és el cas, el compliment de la normativa sobre integració laboral de les persones amb discapacitat als efectes de la concessió d'ajudes i subvencions, d'acord amb el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
  
l) Les altres previstes en l'article 14 de la Llei 38/2003, de 17 de novembre, General de Subvencions.  
2. Les entitats locals titulars d'unitats de Prevenció Comunitària en Conductes Addictives hauran de destinar, dels seus recursos propis, la mateixa quantitat concedida en la subvenció per a manteniment, exclosos costos salarials, en la present convocatòria. L'incompliment d'este requisit comportarà la minoració proporcional de la subvenció concedida.  
3. L'incompliment de les anteriors obligacions donarà lloc a l'exigència de les responsabilitats que corresponguen i, si és el cas, al reintegrament de la subvenció percebuda, d'acord amb la legislació vigent.  
  
  
Quarta. Activitats objecte de les subvencions  
1. Les subvencions previstes en este annex hauran de ser destinades als gastos de personal i manteniment dels centres, servicis i/o programes per als quals se sol·licita la subvenció.  
2. Les entitats sense finalitat de lucre beneficiàries de les subvencions podran subcontractar l'activitat objecte de la subvenció fins al 50 per cent d'esta, i en este cas caldrà ajustar-se al que disposen l'article 29 de la Llei 38/2003, de 17 de novembre, General de Subvencions, i l'article 68 del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
3. Les entitats locals beneficiàries de les subvencions podran gestionar els seus recursos de forma directa o indirecta.  
  
Quinta. Gastos subvencionables  
1. Es consideren gastos subvencionables aquells que de manera indubtable responguen a la naturalesa de l'activitat subvencionada i hagen sigut efectivament realitzats i abonats al llarg de l'exercici 2015. En cap cas el cost d'adquisició dels gastos subvencionables podrà ser superior al valor de mercat.  
2. Quan l'import del gasto subvencionable supere la quantia de 12.000 euros en el supòsit de prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servici o l'entrega del bé, llevat que per les especials característiques dels gastos subvencionables no hi haja en el mercat suficient nombre d'entitats que el subministren o presten, o llevat que el gasto s'haguera realitzat abans de la sol·licitud de la subvenció. L'elecció entre les ofertes presentades es realitzarà d'acord amb els criteris d'eficiència i economia i s'haurà de justificar en una memòria l'elecció quan no recaiga en la proposta econòmicament més avantatjosa.  
3. Quan el beneficiari de la subvenció siga una entitat local, seran gastos subvencionables els derivats del personal adscrit a la Unitat de Prevenció Comunitària en Conductes Addictives i els de funcionament i manteniment inherents a esta, així com els altres gastos de naturalesa corrent generats per la realització de programes d'àmbit escolar, familiar, laboral i comunitari que preveuen de forma específica continguts sobre la prevenció de les drogodependències i altres trastorns addictius adequats a la població a qui es dirigixen.  
  
4. Seran gastos subvencionables:  
a) Els gastos derivats del pagament d'assistències o servicis de professionals.  
b) La contractació de personal per part de les entitats subvencionades, que en cap cas suposarà cap relació jurídica amb la Generalitat.  
  
Les retribucions del personal de les entitats sense finalitat de lucre que estiga adscrit al compliment del programa i/o centre o servici subvencionat tan sols podran ser objecte de subvenció, com a màxim, fins a un import coincident amb els gastos d'esta naturalesa derivats de l'exercici de llocs de semblant funció i categoria per personal al servici de la Generalitat, sense perjuí del que, si és el cas, establisca el conveni aplicable.  
No podran incloure's com a gastos de personal els originats per les activitats realitzades en la condició de membres de les juntes directives, consells de direcció o òrgans de govern de les entitats sense finalitat de lucre.  
Quant als gastos de direcció i coordinació dels centres o servicis només se'n computarà el 10 per cent.  
c) Els gastos de manteniment estrictament necessaris per a la consecució del fi objecte de la subvenció.  
d) Els gastos financers, els gastos d'assessoria jurídica o financera, els gastos notarials i registrals i els gastos pericials per a la realització del projecte subvencionat i els d'administració específics, són subvencionables si estan directament relacionats amb l'activitat subvencionada i són indispensables per a l'adequada preparació o execució d'esta. Els gastos derivats de garanties bancàries, únicament seran subvencionables quan els sol·liciten les entitats que, per superar els límits previstos en la Llei d'Hisenda Pública de la Generalitat, hagen de garantir l'import de les bestretes de la subvenció concedida per a poder procedir al seu pagament.  
En cap cas seran gastos subvencionables els interessos deutors dels comptes bancaris, els interessos, recàrrecs i sancions administratives i penals i els gastos de procediments judicials.  
5. D'acord amb l'article 31, apartat 8, de la Llei General de Subvencions, no serà subvencionable l'IVA satisfet per l'adquisició de béns i servicis, excepte quan es tracte de persones o entitats acollides al règim d'exempció del dit impost. La dita exempció serà acreditada per mitjà del corresponent certificat expedit per l'Agència Estatal d'Administració Tributària.  
Sexta. Sol·licituds i documentació  
1. Les entitats locals hauran d'omplir la sol·licitud que figura com a annex II, la qual haurà d'anar acompanyada de la documentació que a continuació s'esmenta:  
a) Documents acreditatius de la representació legal que tinga el sol·licitant.  
b) Identificació del centre/programa/servici a subvencionar segons l'annex III.  
c) Certificat acreditatiu de l'acord adoptat per l'òrgan competent en què autoritza la sol·licitud de subvenció, així com el coneixement i compromís respecte a les obligacions establides en esta orde.  
  
d) Pla municipal o provincial sobre drogodependències, així com el certificat acreditatiu de l'acord adoptat per l'òrgan competent en què s'aprova. En els ajuntaments de més de 20.000 habitants o diputacions provincials únicament hauran de presentar la dita documentació en cas de modificació o aprovació d'un nou pla diferent del presentat en anteriors convocatòries o si es tracta de noves entitats locals sol·licitants.  
  
e) Pressupost de l'entitat local previst per a l'exercici 2015 destinat a l'atenció i prevenció de les drogodependències.  
f) Memòria explicativa de les activitats a realitzar durant l'any 2015 per a les quals se sol·licita la subvenció.  
g) Relació de l'equip professional, amb descripció de categories, càrrecs, tasques i horaris de dedicació al centre, programa o servici de què es tracte. Es presentarà un exemplar, segons el model de l'annex IV per cada un dels recursos per als quals se sol·licite subvenció.  
h) Certificat expedit per l'entitat bancària on efectuar, si és el cas, els pagaments, en el qual s'especifique: codi de l'entitat, codi de la sucursal, número de compte i titular d'este, així com document d'alta de tercers, segons model genèric. Aquelles entitats que en l'exercici 2014 hagueren sigut subvencionades únicament hauran de presentar la dita documentació en cas de modificació de les dades bancàries.  
  
i) Memòria de les actuacions desenrotllades, en matèria de drogodependències i altres addiccions l'any 2014, en el cas d'aquelles entitats que no hagueren sigut subvencionades en la convocatòria d'eixe exercici.  
2. Les entitats sense finalitat de lucre hauran d'omplir la sol·licitud que figura com a annex II, la qual haurà d'anar acompanyada de la documentació que a continuació s'esmenta:  
a) Identificació del centre/programa/servici a subvencionar. Annex III. Un annex per recurs sol·licitat.  
b) Pressupost desglossat dels gastos previstos per al 2015 dels centres, servicis o programes per als quals se sol·licita la subvenció. Es presentarà un exemplar, segons el model de l'annex V, per cada un dels recursos per als quals se sol·licita subvenció.  
c) Memòria explicativa de les activitats a realitzar durant l'any 2015 per a les quals se sol·licita la subvenció.  
d) Relació de l'equip professional, amb descripció de categories, càrrecs, tasques i horaris de dedicació al centre, programa o servici de què es tracte. Es presentarà un exemplar, segons el model de l'annex IV, per cada un dels recursos per als quals se sol·licite subvenció.  
e) Certificat expedit per l'entitat bancària on efectuar, si és el cas, els pagaments, en què s'especifique: codi de l'entitat, codi de la sucursal, número de compte i titular d'este, així com document d'alta de tercers, segons model genèric. Aquelles entitats que en l'exercici 2014 hagueren sigut subvencionades, únicament hauran de presentar la dita documentació en cas de modificació de les dades bancàries.  
  
f) Còpia autenticada o fotocòpia confrontada dels estatuts en què haurà de constar explícitament l'àmbit de l'entitat, així com la inexistència d'ànim de lucre en els fins d'esta, únicament hauran de presentar la dita documentació en els casos de modificació dels aportats en anteriors convocatòries o en el cas de tractar-se de noves entitats sol·licitants.  
  
g) Memòria de les actuacions desenrotllades, en matèria de drogodependències i altres addiccions, l'any 2014, en el cas d'aquelles entitats que no hagueren sigut subvencionades en la convocatòria d'eixe exercici.  
h) Certificat expedit per l'Agència Estatal d'Administració Tributària acreditatiu d'estar exempts, si és el cas, de l'Impost sobre el Valor Afegit, únicament en els casos en què este document no haja sigut aportat en anteriors convocatòries en esta direcció general.  
i) Declaració responsable omplida i firmada, dels punts següents (annex II): que té les facultats requerides com a representant de l'entitat, autoritzant la sol·licitud d'ajuda i aprovant el programa i pressupost presentat, així com el coneixement i compromís respecte a les obligacions establides en esta orde que no està incurs en les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions, que l'entitat no obté benefici econòmic per les seues activitats, i que es complix la normativa d'integració laboral de persones amb discapacitat o, si és el cas, d'exempció de la dita obligació.  
  
j) Autorització a l'òrgan competent de la Conselleria de Sanitat a consultar i obtindre per mitjans telemàtics els certificats acreditatius d'estar al corrent de les obligacions tributàries, estatals i autonòmiques i amb la Seguretat Social. Annex II.  
En cas de no subscriure's l'autorització s'haurà d'aportar la dita documentació.  
3. Els centres i/o servicis destinats exclusivament a l'atenció al joc patològic hauran d'aportar, a més dels documents anteriorment mencionats, els currículums del personal adscrit, en què s'acredite la formació i l'experiència professional en matèria de drogodependències i altres addiccions.  
  
Sèptima. Forma  
1. Les sol·licituds per a l'obtenció de les subvencions regulades en la present orde es presentaran en imprés normalitzat i acompanyades de la documentació indicada en les base sexta.  
2. En el cas que els documents exigits ja estigueren en poder de la Direcció General d'Assistència Sanitària, el sol·licitant podrà acollir-se al dret establit en l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, la identificació del procediment en què es troben i que no hagen transcorregut més de cinc anys des de la finalització del procediment a què corresponguen.  
  
3. Quan la sol·licitud no tinga els requisits establits en la present orde o no s'adjunte la documentació que d'acord amb esta siga exigible, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà l'interessat per mitjà de publicació en el tauler d'anuncis de la seu central de la Conselleria de Sanitat (c/ Misser Mascó, 31, de València) i en la pàgina web ?www.san.gva.es?, d'acord amb el que establix l'article 59.6.b de la referida llei, perquè en un termini de 10 dies esmene la falta o adjunte la documentació necessària, amb indicació que si així no ho fera, es considerarà que ha desistit de la sol·licitud, amb la resolució prèvia que haurà de ser dictada en els termes que establix l'article 42 de l'esmentada llei.  
  
4. Així mateix, es podrà requerir del sol·licitant qualssevol altres dades, documents i informes complementaris que siguen necessaris per a la resolució de l'expedient, així com l'acreditació dels requisits a què es referix la documentació administrativa.  
  
Octava. Lloc i termini  
1. Els interessats podran presentar les sol·licituds en el Registre General de la Conselleria de Sanitat, al carrer de Misser Mascó, 31, de València, així com als seus servicis territorials sitis a Alacant (c/ Girona, 26. 03904), Castelló de la Plana (c/ Hort dels Corders, 12. 12753) i València (gran via Ferran el Catòlic, 74. 46746), o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. En cas d'enviament per correu certificat, la presentació de la documentació en l'oficina de Correus corresponent haurà de fer-se d'acord amb el que disposa la Llei 43/2010, de 30 de desembre, de 2010, del Servici Postal Universal, dels drets dels usuaris i del mercat postal, en sobre obert, a fi que l'exemplar destinat a la Conselleria de Sanitat siga datat i segellat abans de ser certificat. En el cas que la sol·licitud no estiga datada i segellada per l'oficina de Correus corresponent, s'entendrà com a data vàlida de presentació aquella que aparega en l'entrada de registre de la Conselleria de Sanitat.  
3. El termini de presentació de les sol·licituds de subvenció regulades en esta orde serà d'un mes comptador a partir de l'endemà de la publicació en el Diari Oficial de la Comunitat Valenciana.  
  
Novena. Procediment de concessió  
1. La concessió de les subvencions es realitzarà per mitjà del procediment de concurrència competitiva a què es referixen l'article 22 de la Llei 38/2003, de 17 de novembre, General de Subvencions, i l'article 55 del Reial Decret 887/2006, de 21 de juliol, d'acord amb els criteris de valoració fixats en les bases reguladores.  
2. Es constituirà una comissió de valoració per a l'examen i valoració de les sol·licituds presentades. Esta comissió, en tant que òrgan col·legiat, s'ajustarà en el seu funcionament al règim que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Deu. Ordenació i Instrucció del procediment  
L'òrgan encarregat de l'ordenació i instrucció del procediment serà la Direcció General d'Assistència Sanitària que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de pronunciar-se la resolució.  
  
  
Onze. Valoració i proposta de resolució  
1. La valoració de les sol·licituds presentades la realitzarà la comissió de valoració que, atenent els criteris i requisits establits i d'acord amb la disponibilitat pressupostària, alçarà acta i formularà la proposta de resolució a l'òrgan concedent.  
2. La comissió de valoració estarà composta pels membres següents:  
  
- President: el director general d'assistència sanitària o persona que designe per a la seua substitució.  
- Vocals:  
a) Un director/a de Gestió Sanitària designat pel titular de la direcció general.  
b) El/la cap del Servici de Drogodependències.  
c) El/la cap de Secció d'Assistència i Sistemes d'Informació de Drogodependències.  
d) El/la cap de Secció de Reinserció de Drogodependències.  
e) Un funcionari/ària del Servici de Drogodependències, designat pel titular de la direcció general, que realitzarà les funcions de secretari/ària.  
A més dels membres de la comissió, podrà sol·licitar-se l'assistència d'altres persones en la seua condició d'experts per a valorar adequadament les sol·licituds. Estes persones actuaran amb veu però sense vot.  
  
  
Dotze. Criteris de valoració  
Per a la concessió de les subvencions, s'establix la necessitat d'obtindre, en la corresponent valoració, una puntuació mínima de 25 punts per a accedir-hi, a més del límit absolut de l'import global màxim destinat al finançament d'estes subvencions que es fixe en els corresponents conceptes pressupostaris del capítol IV del programa 313.20, Drogodependències i Altres Addiccions, dels pressupostos de la Generalitat per a 2015, els criteris que es tindran en compte, per orde d'importància, seran els següents:  
1. Unitats de Valoració i Suport en Drogodependències, centres d'Intervenció de Baixa Exigència (CIBE) i centres de dia d'entitats locals, es tindran en compte els següents criteris de valoració:  
a) La dotació de recursos específics existents en el territori on es plantege la intervenció o en la proximitat a este, la cobertura territorial i poblacional i el nivell de coordinació amb altres xarxes públiques d'actuació complementàries en la matèria, fonamentalment, sanitària, de servicis socials i educativa, de 0-40 punts.  
b) L'avaluació de les activitats realitzades en l'exercici anterior, prenent com a referència la memòria d'activitats de l'últim exercici, així com tots els antecedents que estiguen en poder de l'administració, en especial el grau d'execució de la subvenció concedida en el referit exercici, de 0-30 punts.  
c) La continuïtat de les accions iniciades en l'exercici anterior que hagueren sigut finançades per la Conselleria de Sanitat, de 0-30 punts.  
  
2. Atenció al joc patològic, es tindran en compte els criteris de valoració següents:  
a) L'existència de recursos semblants on es plantege la intervenció o en la proximitat a este, la cobertura territorial i poblacional i el nivell de coordinació amb altres xarxes públiques d'actuació complementàries, de 0-30 punts.  
b) La continuïtat dels programes finançats per la Generalitat l'any anterior, sempre que persistisquen les necessitats, de 0-20 punts.  
c) L'avaluació de les activitats realitzades en l'exercici anterior, de 0-20 punts.  
d) Estructura de l'equip professional, de 0-20 punts.  
e) Coordinació amb altres recursos assistencials, de 0-10 punts.  
3. Programes de reincorporació i inserció social per a persones drogodependents en institucions penitenciàries:  
a) Idoneïtat de les estratègies, objectius i activitats plantejades, de 0-20 punts.  
b) Número i perfil de la població beneficiària i criteris d'adscripció al programa utilitzat, de 0-20 punts.  
c) L'avaluació de les activitats realitzades en l'exercici anterior en centres penitenciaris, de 0-20 punts.  
d) Equip professional, de 0-20 punts.  
e) Resultats esperats i disseny d'avaluació a curt, mitjà i llarg termini, 0-20 punts.  
4. Unitats de Prevenció Comunitària en Conductes Addictives (UPCCA) i els programes de prevenció. Sense perjuí del que establix el Decret 78/1999, d'1 de juny, del Govern Valencià, es tindran en compte els criteris de valoració següents:  
a) La dotació de recursos específics existents en el territori on es plantege la intervenció o en la proximitat a este, la cobertura territorial i poblacional i el nivell de coordinació amb altres xarxes públiques d'actuació complementàries en la matèria, fonamentalment, sanitària, de servicis socials i educativa, de 0-20 punts.  
b) L'avaluació de les activitats realitzades en l'exercici anterior, prioritzant la posada en marxa dels programes oferits des de la Conselleria de Sanitat, així com, el grau d'execució de la subvenció concedida en el referit exercici, de 0-20 punts.  
c) La continuïtat de les accions iniciades en l'exercici anterior que hagueren sigut finançades per la Conselleria de Sanitat, de 0-20 punts.  
  
d) Programes específics per a grups de risc en població jove, prevenció selectiva, de 0-20 punts.  
e) Programes específics de prevenció de les drogodependències i altres addiccions dirigits a la població juvenil per a la gestió de l'oci i temps lliure, de 0-10 punts.  
f) Ús de les noves tecnologies en l'aplicació dels programes, de 0-5 punts.  
g) Programes dirigits a la prevenció de les drogodependències i altres addiccions en l'àmbit laboral, de 0-5 punts.  
5. Programes de prevenció, es tindran en compte els criteris de valoració següents:  
a) Justificació de la necessitat del programa en l'àmbit d'aplicació, de 0-30 punts.  
b) Continuïtat de les accions i avaluació del programa de l'exercici anterior, de 0-25 punts.  
c) Objectius del programa de prevenció, tant generals com específics, de 0-20 punts.  
d) Qualificació i experiència professional, de 0-15 punts.  
e) Cobertura territorial i poblacional i nivell de coordinació amb altres xarxes públiques d'actuació complementàries en la matèria, fonamentalment, sanitària, de servicis socials i educativa, de 0-10 punts.  
6. Autoajuda, es tindran en compte els criteris de valoració següents:  
  
a) La dotació de recursos semblants en el territori on es plantege la intervenció o en la proximitat a este, la cobertura territorial i poblacional i el nivell de coordinació amb altres xarxes públiques d'actuació complementàries en la matèria, fonamentalment, sanitària, de 0-40 punts.  
b) La continuïtat dels programes, sempre que persistisquen les necessitats, de 0-30 punts.  
c) L'avaluació de resultats i de l'impacte d'estos en la població de referència, de 0-30 punts.  
7. En cas d'empat en la puntuació final, tindran preferència, en l'adjudicació en la puntuació final obtinguda pels sol·licitants, aquelles entitats que acrediten, amb anterioritat a la publicació de la norma per la qual es regulen les ajudes o subvencions, ocupar major percentatge de treballadors discapacitats en relació amb les respectives plantilles o bé es comprometen a contractar un percentatge major de treballadors discapacitats durant l'àmbit temporal de l'ajuda o subvenció.  
  
  
Tretze. Resolució i termini per a resoldre  
1. Correspon al conseller de Sanitat o òrgan en qui delegue dictar la resolució de la concessió de les distintes subvencions.  
2. La resolució es publicarà en el Diari Oficial de la Comunitat Valenciana, d'acord amb el que establix l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. El termini màxim per a resoldre i notificar els expedients serà de tres mesos, comptadors des de la data de finalització del termini de presentació de sol·licituds. Transcorregut el termini sense haver-se notificat la resolució, s'entendrà desestimada la sol·licitud de concessió de subvenció en els termes de l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Catorze. Recursos  
Contra les resolucions dictades en el procediment de concessió de subvenció, que posa fi a la via administrativa, es podrà interposar un recurs contenciós administratiu en el termini de dos mesos, comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí de la interposició del recurs potestatiu de reposició, en el termini d'un mes, des de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quinze. Pagament i justificació de les subvencions concedides  
1. La forma de pagament de les subvencions destinades a gastos corrents, amb el certificat previ del director general d'assistència sanitària de comprovació i aprovació dels justificants, així com acreditatiu del compliment dels fins que justifiquen la concessió de la subvenció, s'ajustarà al règim de lliurament especial que per a determinades transferències corrents establisca la Llei de Pressupostos de la Generalitat per al 2015. En els casos en què no s'ajuste als requisits, es lliurarà d'acord amb el que s'ha estipulat en l'article 47 bis del text refós de la Llei d'Hisenda Pública de la Generalitat Valenciana, segons el qual:  
  
- Un 40 per cent de l'import podrà lliurar-se immediatament una vegada concedida,  
- Un 20 per cent s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció i  
- El 40 per cent restant l'abonarà la Generalitat una vegada justifique el beneficiari el compliment del que s'ha convingut.  
Quan es produïsquen bestretes de pagament, el beneficiari de la subvenció estarà obligat a garantir-ne l'import. A estos efectes, s'entendrà per bestretes de pagament les quantitats que siguen lliurades a favor del beneficiari abans que este justifique el gasto corresponent. No obstant això, queden exceptuades d'esta obligació les entitats sense finalitat de lucre i les corporacions locals en què concórreguen les circumstàncies previstes en l'article 47 bis, apartat 3, lletres A i C, respectivament, del text refós de la Llei d'Hisenda Pública de la Generalitat Valenciana.  
  
L'esmentada garantia haurà de ser constituïda:  
- En metàl·lic o en valors públics o privats, amb subjecció, en cada cas, a les condicions reglamentàriament establides.  
- Per mitjà d'aval prestat, en la forma i condicions reglamentàries, per algun dels bancs, caixes d'estalvis, cooperatives de crèdit, establiments financers de crèdit i societats de garantia recíproca autoritzats per a operar a Espanya i presentat davant de l'òrgan corresponent.  
  
2. No podrà realitzar-se el pagament de la subvenció en tant el beneficiari no es trobe al corrent en el compliment dels seus obligacions tributàries i davant de la Seguretat Social o siga deutor per resolució de procedència de reintegrament.  
3. Els beneficiaris de les subvencions tindran de termini fins al 30 d'octubre de 2015 per a presentar la documentació justificativa de la totalitat de la subvenció concedida o almenys del percentatge que possibilite el lliurament del 100 per cent d'esta, sempre que això siga possible d'acord amb el que establisca la Llei de Pressupostos per a l'exercici 2015. En este últim supòsit, hi haurà de termini fins al 15 de gener de 2015 per a presentar la resta de la documentació justificativa.  
  
4. La justificació es presentarà, quan es tracte d'entitats locals, utilitzant el model que figura com a annex VI, i quan es tracte d'entitats sense finalitat de lucre, utilitzant els models que figuren com a annexos VII i VIII.  
5. La rendició del compte justificatiu o relació de gastos efectuats constituïx un acte obligatori del beneficiari en què s'han d'incloure, sota la responsabilitat del declarant, els justificants de gasto o qualsevol altre document amb validesa jurídica que permeten acreditar el compliment de l'objecte de la subvenció pública, així com l'acreditació del pagament.  
6. Les subvencions per a gastos corrents es justificaran de la manera següent:  
a) En el cas que la beneficiària siga una entitat local, la justificació del gasto corresponent als centres i servicis d'atenció i prevenció de les drogodependències i altres trastorns addictius es realitzarà a través d'un certificat de justificació d'obligació reconeguda de l'interventor de l'entitat local i d'una memòria financera detallada d'execució del gasto total destinat a drogodependències per l'entitat. Quan el recurs finançat siga una Unitat de Prevenció Comunitària en Conductes Addictives, el certificat sol·licitat haurà d'acreditar el que disposa la base tercera.  
  
b) En el cas que la beneficiària siga una entitat sense finalitat de lucre, s'observaran les regles següents:  
- S'hi haurà de presentar documents acreditatius del gasto corresponent a les nòmines de treballadors, degudament firmades per estos, i els documents acreditatius del pagament a la Seguretat Social de les quotes relatives a les cotitzacions dels treballadors.  
- Si hi hagueren gastos derivats del pagament d'assistències o servicis de professionals, s'hauran d'aportar les factures corresponents emeses pels esmentats professionals on consten les dades del perceptor, el seu NIF, el concepte pel qual se li retribuïx i la retenció corresponent a l'IRPF, així com les dades de l'entitat, més els impostos que corresponguen.  
- Quan es tracte de justificar gastos efectuats per aquells conceptes no derivats de gastos de personal, es realitzaran per mitjà de justificants o factures emeses, d'acord amb el que establix la normativa vigent. A cada una d'estes s'adjuntarà el justificant de pagament degudament acreditat.  
- Les factures o justificants presentats hauran de ser originals, que podran ser tornats a les entitats, amb la sol·licitud prèvia de desglossament per part d'estes, quan finalitze l'exercici, o quan siguen necessàries per al compliment d'una obligació, a excepció dels butlletins de declaració de cotització a la Seguretat Social i les declaracions d'IRPF que procedisquen (impresos 110 i 190) i, en este cas, es presentaran fotocòpies degudament compulsades. En el moment de la comprovació de la justificació se sol·licitarà a l'entitat que presente els corresponents originals per a invalidar-los en la quantitat imputada a la subvenció, tots estos corresponents a l'exercici de 2015.  
7. En tot cas, els beneficiaris de subvencions hauran de presentar una memòria final de les activitats realitzades en suport informàtic i, quan així es requerisca per la Direcció General d'Assistència Sanitària, en paper, fins al 31 de gener de 2015. La no-presentació de l'esmentada memòria serà motiu de reintegrament de la subvenció concedida.  
Setze. Concurrència de subvencions  
L'import de les subvencions regulades en la present orde en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, superen el cost de l'activitat a desenrotllar pel beneficiari.  
  
  
Dèsset. Pèrdua o minoració de l'ajuda  
1. Qualsevol alteració de les condicions i requisits tinguts en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
2. La falta de justificació o la justificació insuficient de l'ajuda concedida dins del termini establit a este efecte, així com la concurrència d'altres causes arreplegades per l'article 37 de la Llei 38/2003, de 17 de novembre, General de Subvencions, i en els articles 33 i 34 del Reial Decret 887/2006, de 21 de juliol, pel qual s'aprova el Reglament de la Llei General de Subvencions, donarà lloc a la pèrdua del dret al cobrament total o parcial de la subvenció, sense perjuí de la realització, si és el cas del tràmit d'audiència legalment establit.  
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.  
  
Díhuit. Reintegrament de les subvencions  
1. En els supòsits previstos en l'article 37 de la Llei 38/2003, General de Subvencions, l'entitat beneficiària de la subvenció haurà de reintegrar la quantitat rebuda i abonar l'interés de demora des del moment del pagament de la subvenció.  
2. D'acord amb l'article 14.2 de la Llei d'Hisenda Pública de la Generalitat Valenciana, l'interés de demora resultarà de l'aplicació, per a cada any o període que integren el període de càlcul, de l'interés legal fixat en la Llei de Pressupostos Generals de l'Estat per als exercicis esmentats.  
  
Dènou. Règim d'infraccions i sancions  
El règim sancionador en la matèria regulada en la present orde serà l'establit en el títol IV de la Llei 38/2003, de 17 de novembre, General de Subvencions, sense perjuí d'allò que s'ha previst amb caràcter bàsic en el títol IX de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.